উকবা ইবনে নাফি
উকবা ইবনে নাফি (আরবি: عقبة بن نافع, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন। উকবা ছিলেন আমর ইবনুল আসের ভ্রাতুষ্পুত্র। মতান্তরে তিনি আমর ইবনুল আসের খালাতো ভাই হন। আরেক মতানুসারে তিনি আমর ইবনুল আসের বৈপিত্রেয় ভাই হন। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।